**Poučenie na vyplnenie vyhlásenia o poukázaní sumy do výšky**

 **2 % (3%) zaplatenej dane z príjmov fyzickej osoby**

podľa zákona č.595/2003 Z. z. o dani z príjmov v znení neskorších

 predpisov (ďalej len „zákon o dani z príjmov“)

1.

Do kolónky **„Rok“** sa uvedie zdaňovacie obdobie, za ktoré sa platí daň, teda za ktoré zamestnávateľ, ktorý je platiteľom dane (ďalej len „zamestnávateľ“) vykonal daňovníkovi ročné zúčtovanie preddavkov na daň. Napr. ak sa v roku 2020 platí daň za zdaňovacie obdobie

roku 2019, uvedie sa rok 2019

.

2.

Do kolónky **„Adresa“** sa uvedie adresa trvalého pobytu daňovníka na území SR. Ak daňovník nemá trvalý pobyt na území SR, uvedie sa adresa pobytu na území SR, kde sa v zdaňovacom období obvykle zdržiaval. Skutočnosť, ktorá adresa sa uvádza, sa vyznačí krížikom.

3.

Daňovník je po zaplatení dane z príjmov fyzických osôb **oprávnený, podľa § 50 zákona** o dani z príjmov, predložiť správcovi dane v prípade, ak tomuto daňovníkovi zamestnávateľ vykonal ročné zúčtovanie preddavkov na daň z príjmov zo závislej činnosti

**vyhlásenie**, v ktorom uvedie, že suma **do výšky 2 % alebo 3 %**

**zaplatenej dane** sa má poukázať ním určenej právnickej osobe.

4.

Podiel do výšky 3 % zaplatenej dane podľa § 50 ods. 1 písm. a) zákona o dani z príjmov môže prijímateľovi poukázať fyzická osoba, ktorá v zdaňovacom období vykonávala dobrovoľnícku činnosť podľa zákona č. 406/2011 Z.z. počas najmenej 40 hodín a predloží o tom písomné potvrdenie, ktoré je prílohou tohto vyhlásenia.

Prijímateľ dobrovoľníckej činnosti je povinný vydať písomné potvrdenie o trvaní, rozsahu a obsahu dobrovoľníckej činnosti dobrovoľníka a písomné hodnotenie dobrovoľníckej činnosti, ak o to dobrovoľník alebo vysielajúca organizácia požiada

.

5.

Zoznam prijímateľov, ktorým sa môže podiel do výšky 2 % alebo

3 % zaplatenej dane poukázať, zverejňuje Notárska komora Slovenskej republiky do 15. januára kalendárneho roka, v ktorom možno prijímateľovi túto sumu poukázať.

6.

Daňovník vo vyhlásení môže určiť **len jednu právnickú osobu (prijímateľa).**

7.

Daňovník, ktorému zamestnávateľ vykonal ročné zúčtovanie preddavkov na daň z príjmov zo závislej činnosti (ďalej len „ročné zúčtovanie“) v

súlade so zákonom o dani z príjmov predloží správcovi dane vyhlásenie

**do 30. apríla roku**, v ktorom sa vykonáva ročné zúčtovanie za

predchádzajúce zdaňovacie obdobie. Prílohou vyhlásenia je aj potvrdenie od zamestnávateľa o tom, že daň za zdaňovacie obdobie, za ktoré sa ročné zúčtovanie vykonalo, bola zaplatená. To znamená, že do termínu podania vyhlásenia bol zrazený (zaplatený) aj prípadný nedoplatok dane vyplývajúci z ročného zúčtovania - daňovník, ktorý sa rozhodne predložiť vyhlásenie podľa § 50 zákona o dani z príjmov, nemôže mať nedoplatok dane z príjmov fyzickej osoby.

8.

Podiel zaplatenej dane poukázaný správcom dane určenému prijímateľovi **nemožno dodatočne upravovať** ak sa **dodatočne**

zistí, že daňová povinnosť bola iná. Ak v takom prípade daňovníkovi vznikne daňový preplatok z príjmov fyzickej osoby, tento sa zníži o

rozdiel medzi sumou poukázanou prijímateľovi a sumou do výšky

2 % alebo 3 % z upravenej daňovej povinnosti.